2008-ի մարտիմեկյան իրադարձություններում զոհվածների ծնողները Հատուկ քննչական ծառայությանը կոչ են անում իրենց որդիներին չներկայացնել որպես «պոտենցիալ հանցագործներ» եւ չթարմացնել իրենց վիշտը: Նրանք վրդովված են նախաքննության արդյունքների մասին քննչական մարմնի` երկու օր առաջ հրապարակած տեղեկատվական հաղորդումից եւ հայտարարում են, որ այդ հաղորդման մեջ զոհերին վերաբերող մի շարք պնդումներ «խեղաթյուրված են»: